google/wiki40b huggingface dataset:
Norway Rock Festival

Starten

Kvinesdal Rock Festival AS ble stiftet 11. april 2006 med 39 aksjonærer. Festivalen er basert på et tidligere MC treff (Sørlandstreffet) som nåværende festivalsjef Kjell Arne Aamodt var med å arrangere. Sørlandstreffet ble avsluttet, og en idé om å kombinere konserter og MC treff ble sterkere og sterkere. Kvinesdal Rock Festival ble så satt ut i livet i januar 2006. Mye måtte på plass, og en liten, engasjert gjeng satte i gang med å realisere det som skulle bli det største som har skjedd i kommunen. 12. juli 2006 åpnet første band i historien Kvinesdal Rock Festival.

Dødsulykke

Den 12. juli 2008 inntraff en ulykke i form av kullosforgiftning på festivalen, hvor to mennesker døde og åtte ble sendt til sykehus. De to omkomne var et samboerpar med tre barn. Begge de omkomne samt seks av de åtte som ble sendt på sykehus er fra Gjesdal kommune i Rogaland.

Konkurs

1. september 2011 leverte Norway Rock Festival inn oppbudsbegjæring til Lister tingrett, og begjærte seg selv konkurs etter blant annet ett underskudd på rundt to millioner kroner i 2011.
Novoje Vremja

Novoje Vremja (russisk: Но́вое вре́мя; «Ny tid») var en avis i St. Petersburg, grunnlagt i 1868. Til 1869 kom den ut fem ganger i uken. Deretter kom den hver dag, og fra 1881 hadde den både en morgen- og en kveldsutgave. Fra 1891 tilkom et ukentlig illustrert supplement.
Avisen ble i 1876 overtatt av Aleksej Suvorin som gjorde den til organ for panslavismen med betydelig innflytelse. Novoje Vremya støttet entusiastisk opp om keiser Aleksander IIIs regjerings russifiseringstiltak og antijødiske politikk.
Avisen opphørte i Russland efter oktoberrevolusjonen, men ble senere fortsatt i Beograd av en sønn av Suvorin.
Ronny Deila

Spillerkarriere

Deila har tidligere spilt for Urædd, Odd Grenland (1993–2004), Viking (2005) og Strømsgodset (2005–2008). Han ble cupmester for Odd i 2000. Deila gjorde comeback på fotballbanen da han i mai 2009 signerte kontrakt med 3.-divisjonsklubben Sparta/Bragerøen.

Trenerkarriere

Et viktig prinsipp i Deilas fotballfilosofi at han trener mennesker og ikke fotballspillere.

Strømsgodset

Deila har også trent IL Brodd fra Stavanger. Da daværende trener i Strømsgodset, Dag-Eilev Fagermo forsvant til Odd Grenland som trener i slutten av 2007, tok Ronny Deila over som hovedtrener i Strømsgodset. Deila ble 14. januar 2008 presentert som hovedtrener for Strømsgodset. Han er tidligere forsvarsspiller og var i tillegg assistent under trener Fagermo i perioden 2006 – slutten av 2007. 
Strømsgodset vant et cupmesterskap (2010) og hadde gode plasseringer i Tippeligaen under Deila, i 2012 ble det sølv før det ble seriegull i 2013.

Celtic

4. juni 2014 ble det meldt at Deila skal ha blitt tilbudt trenerjobben etter Neil Lennon for de skotske mesterne Celtic. Den 6. juni ble Deila presentert som ny manager i klubben.
Han ble utnevnt til månedens trener i Scottish Premiership for november 2014 og april 2015.
2. mai 2015 ble det klart at han ble skotsk mester med Celtic da laget ble seriemester 2014-2015.
Den ville gjengen

Handling

Året er 1913: En gjeng amerikanske bankranere har flyttet virksomheten over til Mexico, men forfølges av jernbaneselskapets premiejegere. Banden har bare en moralregel – lojaliteten overfor hverandre – men det synes å være en dyd mer en resten av omgivelsene. Når en av gjengens medlemmer drepes av den meksikanske bandittgeneralen Mapache går de i åpen strid med hans menn, en strid som også kommer til å bli deres siste.

Om filmen

Filmen ble kjent blant annet for en temmelig voldelig sekvens under et voldsomt bankran og det endelige oppgjøret med den meksikanske hæren. Ble nominert til to Oscar i 1970.
På overflaten handler The Wild Bunch om de siste krampetrekningene til den klassiske amerikanske "outlaw'en". Den tegner et bilde av et USA som er i ferd med å støvsuge de siste geografiske hjørnene for eventyrlyst, selvjustis og "loven vest for Pecos". Det er omveltningens tid, overgangen fra natur til kultur. Et sivilisert samfunn har ikke plass til de gamle, voldelige vigilantene som satte sitt preg på pionèertiden. Det var også dem som mente at den var en samtidskommentar og at den krititserte den voksende volden mot hjemlandets student-opprørere og den blodige intervensjonen i Vietnam.
Filmen ble i 1970 nominert til to Oscar. I 1999 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.
Orion 8

Høydepunkter fra ferden

Orion 8 vil koble seg til med Den internasjonale romstasjonen (ISS) med forsyninger og være der i 30 dager.
MK «Nordsjøen»

MK «Nordsjøen» var en kutter som ble benyttet av Shetlandsgjengen. Den tidligere fiskebåten hadde blitt bygget for minelegging og var et av de første fartøyene som var en del av Shetlandsgjengen. 
Den 19 oktober 1941 forliste fartøyet i en storm etter et mineleggings-oppdrag i Edøyfjorden hvor det ble lagt ut 42 miner. Samtlige av de syv sjøfolkene ombord overlevde og kom seg tilbake til Shetland etter etter å ha vært strandet i det okkuperte Norge i flere uker. Leif Larsen var en av dem som deltok på oppdraget, og kapret sammen med fire av de andre sjømennene fiskebåten Arthur for å komme seg tilbake til Shetland.
Nils M. Raknerud

Familie

Nils M. Raknerud var sønn av redaktør Lars Raknerud (født 1849 på Nes i Hedmark, død i 1919) og Mina Sannerud (født 1857 på Vang i Hedmark, død 1943). Han hadde to søstre; Helene (1879–1868) og Borghild (1883–1959). De tre barna var født på Vang i Hedmark, men i 1885 var hele familien registrert med bostedsadresse i Drammen.
I 1908 giftet han seg med arkitekt Hjørdis Grøntoft. Ekteparet bosatte seg i Drammen der Nils M. Raknerud allerede arbeidet som journalist, og de fikk sønnen Lars Albert Raknerud (1909–1995). I 1918 ble hele familien smittet av spanskesyken. Nils M. Raknerud og sønnen overlevde, men Hjørdis døde i oktober 1918 av en lungebetennelse som var en ettersykdom etter spanskesyken.

Militær karriere

Nils M. Raknerud fikk i 1902 grad som premierløytnant i det norske Forsvaret. Høsten 1905 gjorde han tjeneste i grensevakten ved gresen mot Sverige.

Redaktør

Som sønn av redaktør Lars Raknerud i Drammens Tidende og Buskeruds Blad ble Nils Raknerud pressemann, men fortsatte i noen år sin militær karriere. Etter to år som journalist i Morgenbladet begynte han i Drammens-avisen. I 1914 ble han kaptein, men tok avskjed fra Hæren i 1916. Da faren døde i 1919, overtok han stillingen om redaktør og beholdt den livet ut. Ved hans død skrev Morgenbladets redaktør Carl Joachim Hambro minneord over ham: «I all sin gjerning følte Raknerud soldatens pliktfølelse. Drammens Tidende var for ham ikke bare et bladforetagende. … Det var et stykke av landet som han var satt til å forsvare, satt til å dyrke og om mulig utvide. …»
Morgenbladets 12 viktigste byggverk

Morgenbladets 12 viktigste byggverk er en juryert kåring, presentert av avisen Morgenbladet fredag 30. november 2007. Kåringen tar sikte på å kåre de viktigste norske byggverkene fra etterkrigstiden. Kåringen er en av få kanonvurderinger av nyere norsk arkitektur.
Juryen besto av Ingerid Helsing Almaas, redaktør av Arkitektur N; Ulf Grønvold, seniorkurator ved Nasjonalmuseet; Jannike Hovland, president i NAL; Mari Hvattum, førsteamanuensis ved AHO; Mari Lending, doktor i arkitekturhistorie; og Hild Sørby, professor i arkitekturhistorie ved UiS. Juryen sa at «Vi har verken vært opptatt av at alle tiårene etter krigen skulle være representert, eller av at alle viktige bygningsoppgaver i denne perioden skulle være med», og at de ikke har tatt «utenomarkitektoniske hensyn».
Arkitektnytts kommentator peker på at «Dermed ble resultatet at halvparten av de utvalgte bygg ligger i hovedstaden, at 1980- og 1990-tallet ikke er representert, og at ikke én kvinne er med på arkitektlista».
Skjeberg (kommune)

Skjeberg (stasjon) er et tettsted i Sarpsborg kommune og var tidligere en egen kommune i Østfold. Formannskapsdistriktet (kommunen) ble opprettet i 1838 på grunnlag av Skjeberg prestegjeld.
Fra 1. Januar 1992 ble Skjeberg kommune med et innbyggertall på 14 295 og et areal på 190 km2 slått sammen med Varteig, Tune og Sarpsborg til nye Sarpsborg kommune. 
Kommunesenter var Borgenhaugen.
Pier Ferdinando Casini

Politisk liv

Casini ble første gang innvalgt i det italienske parlamentet i 1983 for Democrazia Cristiana. I 1993 hørte han til grunnleggerne av Centro Cristiano Democratico, som senere gikk opp i Unione dei Democratici Cristiani e di Centro.
Casini var president for det italienske parlamentet fra 2001 til 2006. Han ble valgt til president for Den interparlamentariske union i oktober 2005.

Utmerkelser

Casini ble i 2001 hedret med storkors av Den Kongelige Norske Fortjenstorden.
Tanberg

Tanberg (egentlig Tannberg) er en gård i Norderhov i Ringerike. Gården har gårdsnummer 38. Navnet uttales tradisjonelt `tannbær. Gården er blant annet kjent som høvdingsete og slektsgård for jarl og lendmann Alv Erlingsson (Álfr af Þornbergi), sønnen baron Erling Alvsson, og sønnesønnen jarl Alv Erlingsson. Den regnes blant de eldste gårdene i Norderhov og er nevnt en rekke ganger i gamle norske diplomer. I dag er gården delt i Øvre Tanberg (38/153), Midtre Tanberg (38/1,7) og Nedre Tanberg (38/4). Midtre Tanberg er synonym med «Sjefsgården».

Historie

Da Alv Erlingsson den yngre kom i unåde hos kongen og måtte rømme landet, la kronen under seg alt han eide – også gården Tanberg. Opprinnelig besto Tanberg av ett bruk, men den ble som mange andre gårder delt. I 1542 tilhørte gården Mariakirka i Oslo og var delt i to bruk. Det er grunn til å tro at gården ble stykket opp fram mot 1600-tallet. Den ble overført til ulike sentrale kirkelige institusjoner og andre mektige borgere.
Noen har antydet at Tanberg og Hesleberg opprinnelig kan ha utgjort én gård, urgården Berg. I dag ligger Sjefsgården, eller Midtre Tannberg, og Øvre Tannberg på oversiden av E16, mens Nertannberg ligger på nedsiden av veien. Flere bruk på Tanberg nevnes for den første gangen i 1542 (NRJ. IV 580).
På høyden over Sjefsgården ligger Tanbergmoen med Stavhella, et gravfelt med et tjuetalls gravhauger og et ukjent antall flatmarksgraver. Gravfeltet stammer trolig fra bronsealder, jernalder og vikingtid. Navnet Sjefsgården har sammenheng med at bruket var sete for sjefen av den gamle ekserserplassen Jensebråten som fantes på Tanbergmoen fram til sommeren 1868, da Den andre akershusiske infanteribrigaden etablerte seg på Helgelandsmoen.

Etymologi

Gårdsnavnet nevnes for den første kjente gangen som Þornbærg i et diplom fra 1304 (DN. IV 63). Seinere dukker navnet opp i formene Þornberg, Þornsberg i 1337 (DN. VI 174), Þonberg i 1460 (DN. III 618), Tonberg i 1473 (DN. IX 337), Thanberg, Thenberg i 1528, Tonnberg og T. vestre i 1542, Tandberrigh i 1578, Tondberg, Thand-berg i 1604 og 1617, Thanberig i 1657 og Tandberg i 1723. Latinske dokumenter omtalte gården som Mons Spinæ. På gammalnorsk var navnet Þornberg. Det første leddet er þorn, et hankjønnsord som betydde tornebusk. Navnet betyr altså berg som det vokser tornebusker på.
Acalolepta

Utseende

Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske nematoder.

Utbredelse

Slekten er utbredt i Sørøst-Asia.
Fugløya (Svalbard)

Fugløya er ei øy som utgjør den sørligste og nest største av Nordvestøyane – fem små øyer beliggende ved nordvest-pynten av Spitsbergen, Svalbard. Arealet er 2,5 km². Nord for Fuglesangen ligger sundet Fair-Haven og på andre siden av dette øyene Klovningen, Fuglesangen, og i nordvest Norskøyane.
Øya ligger helt nord i Fuglefjorden som skjærer seg rett sørover inn i Vasahalvøya på Spitsbergen. Den ligger helt nord i Albert I Land. Nordvestøyane ligger rundt det knapt 5 x 5 km store havstykket Fair-Haven.
Området er en del av Nordvest-Spitsbergen nasjonalpark. Det ble kartlagt under Den norske Nordhavsekspedisjon 1876–78, hvor professor Georg Ossian Sars var med.
Dosett

Dosett er en oppbevaringsbeholder, produsert i plast, for å forenkle dosering av legemidler i form av tabletter eller kapsler. Dosett er ikke konstruert for stikkpiller eller flytende legemiddel. Dosett er et registrert varemerke som tilhører Swereco Group, Stockholm.

Konstruksjon

Den er konstruert slik at legemidlene sorteres etter mengde og inntakstid. Dosett finns i tre ulike størrelser, den som anvendes kommer an på hvor mange medisiner pasienten bruker.
Dosetten har rom for en medisinliste i en liten lomme på baksiden der man kan skrive ned alle legemiddel med aktuell styrke og dosering.
Tiago Mendes

Karriere

Tiago Mendes' gjennombrudd kom i sesongen 1999/2000, da han spilte på reservelaget til den portugisiske toppserieklubben Braga. Den påfølgende sesongen ble han tatt inn på førstelaget, og hjalp laget til en fjerdeplass i serien, kun en plass unna kvalifisering til UEFA-cupen. Han gikk til Benfica i desember 2001. Med sine tretten mål i 2002/2003-sesongen, var han en viktig årsak til andreplassen i serien. Han var også på banen når laget slo FC Porto i den portugisiske cupfinalen 2004.
Han ble hentet til Chelsea av José Mourinho i juli 2004 for 15 millioner euro, og gjorde en bra sesong. Han spilte 34 av 38 ligakamper, og scoret fire mål, blant annet i bortedebuten mot Crystal Palace, og mot Manchester United på Old Trafford, etter at ligagullet allerede var sikret. Til tross for dette havnet Tiago på benken når Michael Essien ble hentet til klubben i 2005. Han valgte derfor å signere en fireårskontrakt med franske Lyon for 10,1 millioner euro. Mourinho innrømmet senere at det var en stor tabbe å selge portugiseren.
Tiago fant seg godt til rette i en defensiv midtbanerolle for Lyon, og scoret sju mål på 37 kamper i den første sesongen for den franske klubben. Han fulgte opp med seks mål på 40 kamper i sin andre sesong. I 2007 begynte ryktene å svirre om at de italienske storklubbene Juventus og AC Milan var ute etter Tiago. Han signerte for Juventus den 21. juni for 13 millioner euro. Han måtte imidlertid tåle noe kritikk for sin innsats i debutsesongen for Juventus. Den påfølgende sesongen fikk Juventus ett tilbud om en låneavtale fra engelske Everton. Tiago avslo imidlertid tilbudet, og klarte etter hvert å etablere seg i startelveren, helt til han ble satt ut av en skade i slutten av november 2008. Han ble etter dette henvist til benken av spillere som Christian Poulsen, Claudio Marchisio, og senere Diego og Felipe Melo. Han valgte derfor å signere en låneavtale med spanske Atlético Madrid i januar 2010, og har vært et naturlig førstevalg som sentral midtbane for klubben, foran Raúl García.

Landslagskarriere

Tiago landslagsdebuterte for Portugals landslag i en vennskapskamp mot Skottland i november 2002. Han har fast plass på Portugals midtbane, og var en del av laget som nådde finalen i Europamesterskapet i 2004. Han spilte en viktig rolle i kvalifiseringen til VM 2006, og spilte fem kamper i mesterskapet der Portugal nådde semifinalen. Tiagos eneste landslagsmål kom mot Serbia i kvalifiseringen til EM 2008.
Ropalomeridae

Utseende

Middelsstore fluer (6- 12 mm lange), ganske kraftig bygde, vanligvis brunaktige. De kan kjennes på utstående fasettøyne og kraftige bein. Hodet er høyere enn langt, med den brede pannen nedsunket mellom fasettøynene, slik at disse stikker noe ut og opp i forhold til resten av hodet. Pannen er kledt med fine hår, hos noen arter sitter det to børster ved innerkanten av hvert fasettøye. Det tre punktøynene sitter langt bak i pannen, og det sitter et par korte børster mellom dem. Antennene er tre-leddete, nokså varierende i form og størrelse. På det tredje leddet sitter en ganske lang antennebørste (arista) som kan være ganske snau, har noen få hår eller være tett hårete. Kinnene (området under fasettøynene) er minst halvt så høye som fasettøyet, med fine hår som av og til med en rekke stive børster langs fremkanten, men de mangler en enkelt, stor kinnbørste (vibrissa). Munndelene er av vanlig fluetype. Brystet (thorax) er kraftig, gjerne med lengdestriper på ryggsiden. Den midtre delen av ryggen har bare fine hår, men børster finnes langs sidene av ryggplatene. Sidene av brystet er tett hårete med none få børster. Vingene er forholdsvis små, ofte noe tilspissede, klare, røykfargede eller med mørke flekker eller tverrbånd. Fire lange årer når vingekanten, og det er fire lukkede celler inne i vingen rundt midten. Beina er ganske lange og kraftige, særlig er lårene fortykkede. Lårene har ofte en rekke av pigger på undersiden. Bak-leggen (metatibia) er ofte krum, bred og flattrykt. Beina er gjerne kledt med lange hår. Bakkroppen er kort og bred. Larvene er lite kjent.

Levevis

Lite er kjent om biologien til disse fluene, men det er trolig at larvene utvikler seg i ulike slags råtnende plantemateriale. De voksne fluene blir tiltrukket til gjærende stoffer. De kraftige beina og små vingene tyder på at disse fluene gjerne løper mer enn de flyr. Ingen av artene er kjent som skadedyr.

Kilder

Steyskal, G.C. 1987. Ropalomeridae. I: McAlpine, J.F. (m.fl., red.): Manual of Nearctic Diptera. 2: 941-944. Agriculture Canada, Ottawa.
Catalogue of Life 2006.
Basketball under Sentralamerikanske og karibiske leker 2006

Basketball under Sentralamerikanske og karibiske leker 2006. Basketball var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var tjuende gangen som basketball var med i de sentralamerikanske og karibiske leker. Det var to turneringer, en for menn og en for kvinner. Puerto Rico vant mennenes turnering og Cuba vant dameturneringen.
Paracallia

Utseende

Middelsstore, blanke, svarte trebukker med rødt pronotum. Antennene er litt kortere enn kroppen. Pronotum er mye smalere enn dekkvingene, bredere enn langt, med en pigg langt bak på hver side. Dekkvingene er parallellsidige, kledt med fine, oppstående hår.

Utbredelse

Artene er utbredt i Brasil og Bolivia.
Ole Christian Rørvik

Ole Christian Rørvik (født 21. februar 1989) er en tidligere norsk fotballspiller (målvakt) som spilte for Aalesund i Tippeligaen fra og med 2011. Han kom fra Skarbøvik IF som i 2010 spilte i 2. divisjon. Han var kaptein på laget og ansett som et av de største talentene i denne divisjonen. Rørvik var tiltenkt en rolle som andrekeeper bak Sten Grytebust i Ålesund, men en skade før sesongstart umuliggjorde dette. I stedet hentet Ålesund inn svenske Jonas Sandqvist. Rørvik la opp i Aalesund etter 2012 sesongen og er nå keepertrener i Herd.
Paa jagt efter en egtemand

Handling

Telefon-piken Leona Stafford arver 1000 dollar og etter en venninnes råd bruker hun pengene til å pynte seg opp og dra til et flott hotell for å kapre en rik ektemann. Hun opptrer som en mystiske dame og flørter med velstående menn. Når hun blir mistenkt for en forbrytelse må hun søke beskyttelse hos en tvilsom utseende fyr hun har truffet på stranden. Men da det er så heldig at dette er en eksentrisk millionær ender jo alt som hun vil.
Luossajärvi

Luossajärvi (nordsamisk: Luossajávri) er en drøyt 260 hektar stor innsjø i Kiruna, ved Luossavaaras sørvestlige side. Gruveselskapet LKAB har suksessivt tømt den sørlige delen av innsjøen for å muliggjøre brytning av den såkalte sjømalmen, den delen av malmåren som strekker strekker seg under sjøbunnen. De tørrlagte områdene består i dag for det meste av myr.

Miljøproblem

Den gjenværende delen av Luossajärvis kjemiske sammensetning viser stor påvirkning fra gruvevirksomheten. Innsjøen har høye verdier av sulfat-, nitrat- og nitridioner. De høye sulfatverdiene tyder på omfattende forvitringsprosesser av framfor alt karbonat- og sulfidbestandig materie. Det er også høye verdier av kobber i innsjøen på grunn av lekkasjer fra Viscariagruvens dammer.

Fiske

Luossajärvi er en fiskevenlig innsjø, og hver vinter avholdes det pilketevlinger ute på isen. Luossajärvi betyr «Laksesjø», noe som kommer av innsjøens tidligere rike ørretbestander (ørreten tilhører laksefamilien). Ting har imidlertid endret seg, og av innsjøens opprinnelige fiskeslag, som innbefattet abbor, ørret og gjedde, men av disse er det bare abboren igjen. Det settes ut en del fisk i innsjøen, i et forsøk på å få etablert nye bestander.
Jord og vannovervåking i landbruket

Jord og vannovervåking i landbruket (sic) (JOVA) er et nasjonalt overvåkingsprogram for jordbruksdominerte nedbørsfelt. Nedbørfeltene som overvåkes representerer ulike jordbruksområder i Norge, med særlig fokus på belastede driftsformer og regioner.
JOVA-programmet ble startet opp i 1992 med det formål å dokumentere miljøeffekter av landbruksdrift gjennom innsamling og bearbeiding av data fra overvåkingsfeltene samt andre relevante kilder. JOVA danner et viktig grunnlag når tiltaksanalyser skal utarbeides. Tiltaksanalysene er meget sentrale i arbeidet med implementering av vannforskriften som oppfølging av EUs rammedirektiv for vann (Vanndirektivet).
Tettnang

Tettnang (lavallemannisk: Dettnãng) er en by i Bodenseekreis i det sørlige Baden-Württemberg, i den historiske regionen Schwaben.
Byen ligger 7 km fra Bodensjøen. Byen er kjent for sine store mengder av Tettnanghumle, som er en ingrediens i øl, som videre leveres til bryggerier over hele verden.
Valdres natur-og kulturpark

Valdres Natur-og Kulturpark er videreutviklet fra det opprinnelig regionrådet i Valdres - et interkommunalt selskap  de seks Valdres-kommunene Øystre Slidre, Vestre Slidre, Vang, Etnedal, Nord-Aurdal og Sør-Aurdal har gått sammen om. Valdres natur-og kulturpark ble etablert i juni 2007 og  er en bygdeutviklingsregion som gjennom merkevare-bygging knyttet til natur- og kulturverdier skal  skal gi økt verdiskapning , livskraft og ønsket utvikling av Valdres Norge.  VNK er organisert i samarbeide med næringslivet's representanter i Valdres Næringsforum og det politiske Valdres . VNK er med i organisasjonen Norske Parker
Valdres natur-og kulturpark er blitt definert som et viktig redskap for samhandling mellom kultur, reiseliv, miljø og mat-tradisjoner.  
Mer om Valdres Natur og Kulturpark
Bilder fra Valdres
Bokmessen i Ulan Bator

Ulan Bator bokmesse arrangeres hvert år i mai om våren og i september om høsten. Mer enn 300 forfattere og mer enn 120 forlag og relaterte organisasjoner deltar i dette arrangementet. Dette arrangementet er organisert av kulturavdelingen i byen og Kunnskapsdepartementet. Denne bokmessen lar leserne gjøre seg kjent med de siste bøkene, møte forfattere og delta på boksamtalene sine, få nettverk og utvide sine kulturelle opplevelser.
Jurua (bille)

Utseende

En middelsstor, bred, mattsvart trebukk med hvite tegninger. Antennene er ganske tynne og en del lengre enn kroppen. Pronotum er mye bredere enn langt, med en kraftig tann på hver sidekant, gråhvite sidekanter. Dekkvingene er brede, med litt avrundede "skuldre", med et bredt, gråhvitt tverrbånd i den fremre delen, spissen er gråhvit bortsett fra en mørk flekk.

Utbredelse

Arten er kjent fra det nordvestlige Brasil og Peru.